চান্দৌলি জেলা
চান্দৌলি জেলা (হিন্দি: चंदौली ज़िला, প্রতিবর্ণীকৃত: চন্দৌলী জ়িলা, উর্দু: چندولی ضلع‎‎) হল ভারতের উত্তরপ্রদেশ রাজ্যের একটি জেলা। চান্দৌলি শহর এই জেলার সদর। এই জেলা বারাণসী বিভাগের অংশ। ১৯৯৭ সালের ২০ মে চন্দৌলি পৃথক জেলার স্বীকৃতি পায়। ২০০৪ সালের জানুয়ারি মাসে এই জেলা বিলুপ্ত হয়ে বারাণসী জেলার অন্তর্ভুক্ত হয়েছিল। সরকারের সেই সিদ্ধান্তের বিরুদ্ধে হাইকোর্টে মামলা করা হলে হাইকোর্টের নির্দেশে জেলার পৃথক অস্তিত্ব স্বীকৃত হয়। এই জেলার মুঘলসরাই রেল স্টেশনটি উত্তর-পূর্ব রেলের সবচেয়ে ব্যস্ত স্টেশন। এই জেলা এখন রেড করিডোরের অংশ।